Venkata ratnam
కరూర్‌ వైశ్యాబ్యాంక్‌ నుంచి 3 డిజిటల్‌ పథకాలు
హైదరాబాద్‌: కరూర్‌వైశ్యాబ్యాంకు ఖాతాదారులకు బ్యాంకింగ్‌ వ్యవస్థను మరింతచేరువచేసే లక్ష్యంతో కొన్ని డిజిటల్‌ విధానాలు అమలుచేస్తోంది. ఫాస్టాగ్‌, యూనిఫైడ్‌ పేమెంట్‌ ఇంటర్‌ఫేస్‌ (యుపిఐ), భారత్‌ బిల్‌పేమెంట్‌ వ్యవస్థలను ప్రారంభించింది. దీనితో కరూర్‌వైశ్యాబ్యాంకు దక్షిణభారత్‌ దేశంలో ఫాస్టాగ్‌ సర్వీసులుప్రారంభించిన తొలిబాంక్‌గా నిలిచిందని బ్యాంకు ఎండిసిఇఒ వెంకటరత్నం వెల్లడించారు. ముందుగా లోడ్‌చేసిన ట్యాగ్‌లను వాహణాలకు అమరుస్తారు. టోల్‌ప్లాజాలవద్ద క్యూల్లో నిలుచుండడం, సుంకం చెల్లించేందుకునగదు నిర్వహించడం వంటివి అవసరం లేకుండా వాహనాలు ముందుకు సాగడానికి సాయపడుతుందని ఫాస్టాగ్‌ ముందుగానే నిల్వ ఉంటుంద న్నారు. సుంకం మొత్తాలు టోల్‌ప్లాజాల వద్ద సెన్సార్ల ద్వారా ఆటోమేటిక్‌గా డెబిట్‌అవుతాయన్నారు.ట్యాగ్‌లను అవసరమైన పుడు రీలోడ్‌చేసుకోవచ్చు. యుపిఐఒకమొబైల్‌యాప్‌ సాయం తో కస్టమర్లు తమ స్మార్ట్‌ఫోన్ల ద్వారా నగదు బదిలీలుచేసు కోవచ్చు. భారత్‌ బిల్‌పేమెంట్‌ వ్యవస్థకూడా జాతీయ చెల్లింపు ల సంస్థ అందిస్తున్న కార్యాచరణ. విద్యుత్‌, నీరు, గ్యాస్‌, డిటిహెచ్‌, టెలికాంసేవల్లోబిల్లులను ఒకేయుటిలిటీ సైట్‌ద్వారా చెల్లించుకోవచ్చని కరూర్‌వైశ్యాబ్యాంక్‌ వెల్లడించింది. కస్టమర్లకు మరింత అవగాహన పెంచేందుకు ఈ డిజిటల్‌ సేవలపై మరిన్ని సాంకేతిక ప్లాట్‌ఫారాలపై బ్యాంకు పనిచేస్తుందని వెంకటరత్నం వెల్లడించారు.
=======